Cuneiform Tablet Prague I 676
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ḫi-na-a-ma a-na <big_gap> pu-šu-ke-en₆ qí-bi-ma a-na-kam iš-tí DUMU lá-qé-ep a-wa-tum i-bi₄-ší-ma a-šur-be-el-a-wa-tim e-mu-šu ú-ša-ḫi-tí-ma 30 ma-na AN.NA šál-ma-am a-šur-ma-lik DUMU qá-a-tim i-na kà-ni-ìš a-na ša ki-ma i-a-tí i-da-an-ma 4 ma-na KÙ.BABBAR ša ki-ma i-a-tí a-na a-šùr-ma-lik DUMU qá-a-tim ù ma-num-ba-lúm-a-šùr DUMU lá-qé-ep i-ša-qal ù AN.NA a-na kàr-wi-a i-dí-ma i-na 4 ma-na KÙ.BABBAR ša a-ša-qú-lu <big_gap> 0.5 ma-na KÙ.BABBAR a-šur-ma-lik DUMU qá-a-tim i-lá-qé-ma <gap> ma <big_gap> i-na <gap> <big_gap> ší-tí KÙ.BABBAR 3 0.5 ma-na a-lá-ku ub-lam-ma i pá-ni-tim <big_gap> 4 ma-na KÙ.BABBAR i-na tur₄-ḫu-mì-it ša ki-ma i-a-tí a-na ma-num-ba-lúm-a-šur i-dí-nu 3.5 ma-na KÙ.BABBAR ša a-lá-ku ub-lá-ni lu-ṣa-ḫe-er-ma ší-tum 0.5 ma-na i li-bi₄-šu ù 4 ANŠE.ḪI{A} i tur₄-ḫu-mì-it e-mu-qá-tám iṣ-ba-at a-na ANŠE-ḫi-a ma-lá ta-le-e-ú ù 0.5 ma-na KÙ.BABBAR ša i li-bi₄-šu a-ší-ta-ni sí-me-er-ma šé <gap> ḫi-ri-im <gap> i-na a-lim{ki} šál-ma-am <big_gap> wa-ša-áb ṣa-ba-sú šu-ma i tur₄-ḫu-mì-it i-na É IŠTAR-pì-lá-aḫ ù ku-ni-lim li-iṣ-bu-tù